title: Sklep Komisije z dne 19. julija 2010 o financiranju dejavnosti v letu 2010 na področju veterine v zvezi z informacijsko politiko Evropske unije, podporo mednarodnih organizacij, obveščanjem o boleznih in uvajanjem računalniške tehnologije v veterinarske postopke

text:
               21.7.2010

               SL

               Uradni list Evropske unije

               C 199/1

         SKLEP KOMISIJE
   z dne 19. julija 2010
   o financiranju dejavnosti v letu 2010 na področju veterine v zvezi z informacijsko politiko Evropske unije, podporo mednarodnih organizacij, obveščanjem o boleznih in uvajanjem računalniške tehnologije v veterinarske postopke
   2010/C 199/01
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) ter zlasti členov 20, 23, člena 35(2) in člena 36(2) Odločbe,
   ob upoštevanju naslednjega:

               (1)

               V skladu s členom 75 finančne uredbe in členom 90(1) izvedbenih pravil mora institucija ali organi, na katere je ta institucija prenesla pooblastila, pred odobritvijo odhodka iz proračuna Evropske unije sprejeti sklep o financiranju, ki določa bistvene sestavine ukrepa, vključno z odhodki.

               (2)

               V skladu s členom 110 finančne uredbe je treba sprejeti letni delovni program za nepovratno pomoč.

               (3)

               Treba je določiti delovni program za dejavnosti Evropske unije na področju veterine v zvezi z informacijsko politiko, podporo mednarodnih organizacij, obveščanjem o boleznih in uvajanjem računalniške tehnologije v veterinarske postopke. Ker je delovni program v prilogah dovolj podroben okvir v smislu člena 90(2) in (3) Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: izvedbena pravila), ta sklep predstavlja sklep o financiranju za odhodke iz delovnega programa za nepovratno pomoč in javna naročila.

               (4)

               Unija v skladu s členom 19 Odločbe 2009/470/ES odobri finančni prispevek za oblikovanje informacijske politike na področjih zdravja in dobrega počutja živali ter varnosti proizvodov živalskega izvora, vključno z izvedbo študij, potrebnih za pripravo in oblikovanje zakonodaje na področju dobrega počutja živali.

               (5)

               Komisija se je obvezala, da Evropskemu parlamentu in Svetu predloži poročila o različnih metodah omamljanja perutnine (člen 27(3) Uredbe Sveta (ES) št. 1099/2009 z dne 24. septembra 2009 o zaščiti živali pri usmrtitvi (3)), dobrem počutju živali med prevozom in trgovinskih tokovih živih živali v razširjeni Uniji (člen 32 Uredbe Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, in o spremembi Direktiv 64/432/EGS in 93/119/ES ter Uredbe (ES) 1255/97 (4)) ter vplivu genetskih parametrov na ugotovljene pomanjkljivosti, katerih posledica je slabo počutje piščancev (člen 6(1) Direktive Sveta 2007/43/ES z dne 28. junija 2007 o določitvi minimalnih pravil za zaščito piščancev, ki se gojijo za proizvodnjo mesa (5)).

               (6)

               Komisija se je obvezala, da z akcijskim načrtom Skupnosti za dobro počutje živali, sprejetim leta 2006 (6), izboljša informiranje zainteresiranih strani in splošne javnosti o standardih v zvezi z dobrim počutjem živali.

               (7)

               Komisija se je obvezala, da Evropskemu parlamentu in Svetu do konca leta 2010 predloži poročilo o kloniranju za proizvodnjo živil. Poročilo bo obravnavalo vse vidike kloniranja za proizvodnjo živil v okviru obstoječe zakonodaje in izpostavilo možne rešitve. Treba je zbrati podatke o trenutni situaciji uporabe tehnologije ter vplivih na zdravje in dobro počutje živali.

               (8)

               Unija mora izkoristiti „svetovno leto veterine 2011“ za promocijo svoje politike na področju zdravja živali in pomena veterinarskega poklica pri varovanju javnega zdravja ter zdravja in dobrega počutja živali.

               (9)

               Člen 19(a)(i) Odločbe 2009/470/ES določa, da Unija odobri finančni prispevek za zbiranje in shranjevanje vseh informacij v zvezi z zakonodajo Unije na področju zdravja in dobrega počutja živali ter varnosti proizvodov živalskega izvora.

               (10)

               Finančni prispevek je potreben, da se interaktivna podatkovna zbirka veterinarske zakonodaje (Vetlex), ki jo je vzpostavil GD za širitev za države kandidatke, potencialne države kandidatke in države v okviru pobude evropske sosedske politike, da na voljo vsem državam članicam.

               (11)

               V skladu s členom 22 Odločbe 2009/470/ES lahko Unija sprejme ali državam članicam ali mednarodnim organizacijam pomaga pri sprejetju tehničnih in znanstvenih ukrepov, potrebnih za razvoj veterinarske zakonodaje Unije in za razvoj izobraževanja ali usposabljanja na področju veterine.

               (12)

               Svetovna organizacija za zdravje živali (OIE) je medvladna organizacija, ki je odgovorna za izboljšanje zdravja živali po vsem svetu. Organizirala bo svetovno konferenco o veterinarski zakonodaji, ki bo potekala od 6. do 8. decembra 2010. OIE je izvedla prvo študijo o veterinarski zakonodaji, na svetovni konferenci pa namerava v razpravo vključiti vse svoje države članice. Pomembno je, da pristop EU k veterinarski zakonodaji sprejmejo vse države članice OIE in da EU aktivno podpira to konferenco, da lahko ob tej priložnosti promovira politiko Unije na področju zdravja živali.

               (13)

               V skladu s členom 168(1)(c) izvedbenih pravil se v primeru organov, ki imajo dejanski monopol, nepovratna pomoč lahko dodeli brez razpisa za zbiranje predlogov. Kot organ za določanje standardov v okviru sporazuma STO o uporabi sanitarnih in fitosanitarnih ukrepov in kot medvladna organizacija, pristojna za izboljšanje zdravja živali po vsem svetu, ima OIE dejanski monopol v tem sektorju, zato se ne zahteva razpis za zbiranje predlogov za prispevek EU k organizaciji svetovne konference o veterinarski zakonodaji.

               (14)

               Člen 35(1) Odločbe 2009/470/ES dovoljuje dodelitev finančne pomoči Unije za uvedbo sistemov identifikacije živali in obveščanja o boleznih.

               (15)

               Finančni prispevek Unije je zato treba dodeliti za upravljanje in izboljšanje sistema obveščanja o živalskih boleznih, ki temelji na Odločbi Komisije 2005/176/ES z dne 1. marca 2005 o kodificirani obliki in kodah za obveščanje o živalskih boleznih v skladu z Direktivo Sveta 82/894/EGS (7).

               (16)

               Komisija se je obvezala, da izboljša pripravljenost EU na resnejše nevarnosti za zdravje živali, vključno z okrepitvijo mreže Unije za hitro odzivanje iz Sporočila Komisije Svetu, Evropskemu parlamentu, Evropskemu ekonomsko-socialnemu odboru in Odboru regij o novi strategiji za zdravstveno varstvo živali za EU (2007–2013).

               (17)

               Člen 36 Odločbe 2009/470/ES določa finančni prispevek Unije za nekatere računalniške sisteme, ki se uporabljajo pri trgovini znotraj Unije in pri uvozu.

               (18)

               Treba je še naprej zagotavljati finančne prispevke za gostovanje, upravljanje in vzdrževanje celovitega računalniškega veterinarskega sistema TRACES (Trade Control and Expert System), ki je bil uveden z Odločbo Komisije 2003/24/ES z dne 30. decembra 2002 o razvoju celovitega računalniškega veterinarskega sistema (8).

               (19)

               Ta sklep o financiranju lahko zajema tudi zamudne obresti na podlagi člena 83 finančne uredbe in člena 106(5) izvedbenih pravil.

               (20)

               Za uporabo tega sklepa je primerno opredeliti izraz „bistvena sprememba“ v smislu člena 90(4) izvedbenih pravil.

               (21)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJI SKLEP:
   Člen 1
   Sprejme se letni delovni program za izvajanje členov 20, 23, člena 35(2) in člena 36(2) Odločbe Sveta 2009/470/ES, kot je določen v prilogah I in II.
   Delovni program je sklep o financiranju v smislu člena 75 finančne uredbe.
   Člen 2
   Najvišji prispevek, odobren s tem sklepom za izvajanje programa, v višini 4 935 000 EUR se financira iz naslednjih vrstic splošnega proračuna Evropske unije za leto 2010:

               —

               proračunska vrstica 17 04 02 01: 4 935 000 EUR

         Ta sredstva lahko vključujejo tudi zamudne obresti.
   Člen 3
   1.   Odredbodajalec lahko sprejme spremembe tega sklepa, ki niso bistvenega pomena v smislu člena 90(4) Uredbe (EC, Euratom) št. 2342/2002, v skladu z načeli dobrega finančnega poslovodenja in sorazmernosti.
   2.   Skupne spremembe sredstev, namenjenih za ukrepe v okviru delovnega programa, ki ne presegajo 10 % najvišjega prispevka iz člena 2 tega sklepa, se ne štejejo za bistvene spremembe v smislu člena 90(4) Uredbe (ES, Euratom) št. 2342/2002, če ne vplivajo bistveno na naravo in cilj delovnega programa.

      V Bruslju, 19. julija 2010

            Za Komisijo

         John DALLI

            Član Komisije

      (1)  UL L 155, 18.6.2009, str. 30.

      (2)  UL L 357, 31.12.2002, str. 1.

      (3)  UL L 303, 18.11.2009, str. 1.

      (4)  UL L 3, 5.1.2005, str. 1.

      (5)  UL L 182, 12.7.2007, str. 19.

      (6)  COM(2006) 13 konč.

      (7)  UL L 59, 5.3.2005, str. 40.

      (8)  UL L 8, 14.1.2003, str. 44.

      PRILOGA I

         Odločba Sveta 2009/470/ES o odhodkih na področju veterine in zlasti členov 20, 23, člena 35(2) in člena 36(2) Odločbe – Delovni program za leto 2010

      1.1   Uvod

      Ta program zajema 8 izvedbenih ukrepov za leto 2010. Na podlagi ciljev iz Odločbe Sveta 2009/470/ES z dne 25. maja 2009 o odhodkih na področju veterine se proračunska sredstva in glavne dejavnosti razdelijo:

                  —

                  za nepovratno pomoč (prek neposrednega centraliziranega upravljanja) (1.2):

                              —

                              finančni prispevek Unije v višini 200 000 EUR, ki pomeni sofinanciranje Unije do največ 80 % skupnih upravičenih stroškov, za organizacijo svetovne konference o veterinarski zakonodaji, ki jo OIE prireja od 6. do 8. decembra 2010,

                  —

                  za javna naročila (prek neposrednega centraliziranega upravljanja) (1.3):

                              —

                              uporaba okvirnega naročila za razvoj orodij, s katerimi se spodbujajo razprave o vprašanjih zdravja živali in načela strategije za zdravstveno varstvo živali v okviru komunikacijske kampanje za „svetovno leto veterine 2011“, v višini največ 1 100 000 EUR,

                              —

                              nadaljnji navzkrižni prenos pristojnosti med GD za zdravje in potrošnike ter GD za širitev, ki v skladu s členom 7 notranjih pravil skleneta pisni sporazum o prispevku v višini največ 75 000 EUR za dostop do podatkovne zbirke Vetlex za upravljalce v državah članicah,

                              —

                              uporaba okvirnega naročila za študijo, katere namen je zbrati razpoložljive informacije o vplivih kloniranja na zdravje in dobro počutje rejnih živali, v višini največ 50 000 EUR,

                              —

                              uporaba okvirnih naročil za gostovanje, vzdrževanje in razvoj celovitega računalniškega veterinarskega sistema TRACES (Trade Control and Expert System), v višini največ 2 210 000 EUR,

                              —

                              uporaba okvirnega naročila za študije, publikacije ter razširjanje informacij v podporo strategiji na področju dobrega počutja živali, v višini največ 600 000 EUR,

                              —

                              uporaba okvirnega naročila za študijo, katere namen je oceniti pripravljenost EU na resnejše nevarnosti za zdravje živali, in krepitev mreže Unije za hitro odzivanje na tem področju, v višini največ 200 000 EUR,

                              —

                              uporaba okvirnega naročila za posodobitev sistema obveščanja o živalskih boleznih s potrebnimi tehničnimi izboljšavami, v višini največ 500 000 EUR.

            1.2   Nepovratna pomoč

      1.2.1   Finančni prispevek Unije za financiranje globalne konference o veterinarski zakonodaji, ki jo OIE prireja od 6. do 8. decembra 2010

      Nepovratna pomoč je zajeta v pisnem sporazumu.
      PRAVNA PODLAGA
      Člen 23 Odločbe Sveta 2009/470/ES.
      PRORAČUNSKA VRSTICA
      17 04 02 01
      CILJI, KI JIH JE TREBA IZPOLNITI, IN PREDVIDENI REZULTATI
      OIE bo organizirala svetovno konferenco o veterinarski zakonodaji, ki bo potekala od 6. do 8. decembra 2010.
      Svetovna organizacija za zdravje živali (OIE) je sicer izvedla prvo študijo o veterinarski zakonodaji in namerava na svetovni konferenci v razpravo vključiti vse svoje države članice, vendar je pomembno tudi, da pristop EU k veterinarski zakonodaji sprejmejo vse države članice OIE in da EU to konferenco aktivno podpira.
      OPIS IN CILJI IZVEDBENEGA UKREPA
      Finančni prispevek Unije za financiranje svetovne konference o veterinarski zakonodaji.
      IZVAJANJE
      Neposredno centralizirano.
      NEPOSREDNA DODELITEV: ČLEN 168.1.C.
      OKVIRNI ZNESEK NEPOVRATNE POMOČI
      200 000 EUR
      NAJVIŠJA MOŽNA STOPNJA SOFINANCIRANJA
      Do največ 80 % skupnih upravičenih stroškov, povezanih z organizacijo svetovne konference.
      1.3   Javna naročila

      Splošna proračunska sredstva za javna naročila v letu 2010 znašajo 4 735 000 EUR.
      1.3.1   Komunikacijska kampanja za promocijo „svetovnega leta veterine 2011“

      PRAVNA PODLAGA
      Člen 20 Odločbe Sveta 2009/470/ES.
      PRORAČUNSKA VRSTICA
      17 04 02 01
      OKVIRNO ŠTEVILO IN VRSTA PREDVIDENIH NAROČIL
      Največ štiri naročila za izvajanje storitev.
      PREDMET PREDVIDENIH NAROČIL
      Priprava komunikacijske kampanje za „svetovno leto veterine 2011“, katere namen je promocija politike Unije za zdravstveno varstvo živali v navedenem letu, vključno z različnimi komunikacijskimi ukrepi in orodji. Za podrobnosti glej Prilogo II.
      IZVAJANJE
      Neposredno centralizirano.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      —
      POSEBNO NAROČILO
      Sklenitev vsaj štirih posebnih naročil za izvajanje storitev (v drugem četrtletju leta 2010) na podlagi okvirnega naročila XXX (referenčna številka se vstavi pred sprejetjem).
      1.3.2   Dostop upravljalcev iz vseh držav članic do podatkovne zbirke Vetlex

      PRAVNA PODLAGA
      Člen 20 Odločbe Sveta 2009/470/ES.
      PRORAČUNSKA VRSTICA
      17 04 02 01
      OKVIRNO ŠTEVILO IN VRSTA PREDVIDENIH NAROČIL
      Izvedeno z nadaljnjim navzkrižnim prenosom pristojnosti med GD za zdravje in potrošnike ter GD za širitev, ki v skladu s členom 7 notranjih pravil skleneta pisni sporazum.
      PREDMET PREDVIDENIH NAROČIL (ČE JE MOGOČE)
      Podatkovna zbirka Vetlex je obstoječa interaktivna podatkovna zbirka celotne veterinarske zakonodaje, ki je trenutno dostopna državam kandidatkam, potencialnim državam kandidatkam in državam v okviru pobude evropske sosedske politike. Posodobi se v 24 urah po objavi nove zakonodaje in vsebuje prečiščena besedila zadevne zakonodaje. Upravlja jo zunanje podjetje prek pogodbe z GD za širitev.
      Sredstva za podatkovno zbirko Vetlex so zaenkrat zagotovljena iz proračuna GD za širitev, zato države članice nimajo dostopa do nje.
      S predvidenim prispevkom bo omogočen širši dostop upravljalcev iz držav članic do te podatkovne zbirke.
      IZVAJANJE
      —
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      Po sprejetju tega sklepa.
      OKVIRNI ZNESEK ZA POVABILA K ODDAJI PONUDB
      75 000 EUR
      POSEBNO NAROČILO
      Pisni sporazum med GD SANCO in GD ELARG.
      1.3.3   Študija o vplivih kloniranja na zdravje in dobro počutje rejnih živali

      PRAVNA PODLAGA
      Člen 23 Odločbe Sveta 2009/470/ES.
      PRORAČUNSKA VRSTICA
      17 04 02 01
      OKVIRNO ŠTEVILO IN VRSTA PREDVIDENIH NAROČIL
      Eno naročilo za izvajanje storitev (uporaba obstoječih okvirnih naročil).
      PREDMET PREDVIDENIH NAROČIL (ČE JE MOGOČE)
      Zbirali se bodo podatki o škodljivih vplivih te tehnologije na klonirane živali in njihove nadomestne matere. Izvedla se bo primerjava z drugimi tehnologijami ter analiza možnosti za izboljšanje tehnike.
      Predmet študije bo prav tako vpliv kloniranja na biotsko raznovrstnost, programe reje in biološko varnost.
      IZVAJANJE
      Neposredno centralizirano.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      Prva polovica leta 2010.
      OKVIRNI ZNESEK ZA POVABILA K ODDAJI PONUDB
      50 000 EUR
      POSEBNO NAROČILO
      Sklenitev enega posebnega naročila za izvajanje storitev (v drugem četrtletju leta 2010) na podlagi okvirnega naročila XXX (referenčna številka se vstavi pred sprejetjem).
      1.3.4   Gostovanje, upravljanje, vzdrževanje in nadaljnji razvoj celovitega računalniškega veterinarskega sistema TRACES (Trade Control and Expert System)

      PRAVNA PODLAGA
      Člen 36(2) Odločbe Sveta 2009/470/ES.
      PRORAČUNSKA VRSTICA
      17 04 02 01
      OKVIRNO ŠTEVILO IN VRSTA PREDVIDENIH NAROČIL
      Več naročil za izvajanje storitev (uporaba obstoječih okvirnih naročil).
      PREDMET PREDVIDENIH NAROČIL (ČE JE MOGOČE)

                  —

                  1 935 000 EUR za gostovanje, upravljanje in vzdrževanje celovitega računalniškega veterinarskega sistema TRACES (Trade Control and Expert System), logistično podporo za pomoč uporabnikom TRACES, prispevek centralnim službam, komunikacijo, spletišče, varnost in nakup (vzdrževanje in podpora) licenc za programsko opremo,

                  —

                  150 000 EUR za vzpostavitev in izvajanje informacijske platforme za izmenjavo informacij med nacionalnimi podatkovnimi zbirkami za govedo v povezavi s certifikacijo prek sistema TRACES,

                  —

                  125 000 EUR za študijo, katere namen je analiza tehničnih zahtev za elektronsko certifikacijo znotraj sistema TRACES in analiza obstoječih rešitev glede elektronskih podpisov v državah članicah.

            IZVAJANJE
      Neposredno centralizirano.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      —
      OKVIRNI ZNESEK ZA POVABILA K ODDAJI PONUDB
      2 210 000 EUR (del zneska v višini 140 milijonov EUR za ESP DESIS I & II (razvoj informacijske tehnologije v okviru GD za informatiko)).
      POSEBNO NAROČILO
      Sklenitev več posebnih naročil za izvajanje storitev (v tretjem četrtletju leta 2010) na podlagi okvirnih naročil DIGIT 05650, 05710, 05711, 05716, 06210, 06350.
      Sklenitev razpisa za prijavo interesa pod oznako 4-12, objavljenega po referenčni številki 2005/S 208-204587 (v tretjem četrtletju leta 2010).
      1.3.5   Študije, publikacije in razširjanje informacij v podporo strategiji na področju dobrega počutja živali

      PRAVNA PODLAGA
      Člen 20 Odločbe 2009/470/ES.
      PRORAČUNSKA VRSTICA
      17 04 02 01
      OKVIRNO ŠTEVILO IN VRSTA PREDVIDENIH NAROČIL
      Največ sedem naročil za izvajanje storitev (uporaba obstoječih okvirnih naročil).
      PREDMET PREDVIDENIH NAROČIL (ČE JE MOGOČE)

                  —

                  študija o vplivu možnih ukrepov za strategijo EU na področju dobrega počutja živali,

                  —

                  študija za ocenitev socialno-gospodarskih in okoljskih vplivov postopnega opuščanja nekaterih metod omamljanja perutnine, kot so večdelni električni vodni bazeni za omamljanje,

                  —

                  poročilo o vplivu Uredbe (ES) št. 1/2005 na dobro počutje živali, ob upoštevanju izvajanja zahtev za navigacijske sisteme ter socialno-gospodarskih posledic, vključno z regionalnimi vidiki,

                  —

                  organizacija mednarodne konference o izobraževanju v zvezi z dobrim počutjem živali, katere cilj je državljanom zagotoviti dodatne informacije v zvezi z dobrim počutjem živali in ozaveščati o pomenu izobraževanja ljudi o ravnanju z živalmi,

                  —

                  študija za ocenitev socialno-gospodarskih in okoljskih vplivov morebitnih ukrepov za zmanjšanje težav glede dobrega počutja živali pri komercialnih brojlerjih v zvezi z genetsko selekcijo ter zmanjšanje težav glede dobrega počutja živali, ki izhajajo iz načinov reje in gojenja starševskih in staro-starševskih jat.

            IZVAJANJE
      Neposredno centralizirano.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      —
      OKVIRNI ZNESEK ZA POVABILA K ODDAJI PONUDB
      600 000 EUR
      POSEBNO NAROČILO
      Sklenitev največ sedmih posebnih naročil za izvajanje storitev (v prvi polovici leta 2010) na podlagi okvirnega naročila za oceno, oceno učinka in povezane storitve, sklop 3, prehranjevalna veriga, številka naročila št. SANCO/2008/01/055. Razen za organizacijo mednarodne konference o izobraževanju v zvezi z dobrim počutjem živali, v primeru katere bodo sklenjena posebna naročila za izvajanje storitev ali sporazumi za izvajanje storitev.
      1.3.6   Ocena mreže EU za hitro odzivanje, kriznega upravljanja in komunikacijske zmogljivosti v zvezi z nekaterimi prenosljivimi živalskimi boleznimi

      PRAVNA PODLAGA
      Člen 23 Odločbe Sveta 2009/470/ES.
      PRORAČUNSKA VRSTICA
      17 04 02 01
      OKVIRNO ŠTEVILO IN VRSTA PREDVIDENIH NAROČIL
      Eno naročilo za izvajanje storitev (uporaba obstoječih okvirnih naročil).
      PREDMET PREDVIDENIH NAROČIL (ČE JE MOGOČE)
      Študija o oceni mreže EU za hitro odzivanje, kriznega upravljanja in komunikacijske zmogljivosti v zvezi z nekaterimi prenosljivimi živalskimi boleznimi.
      IZVAJANJE
      Neposredno centralizirano.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      Prva polovica leta 2010.
      OKVIRNI ZNESEK ZA POVABILA K ODDAJI PONUDB
      200 000 EUR
      POSEBNO NAROČILO
      Okvirno naročilo za ocenjevanje 2009–2013 GD SANCO, sklop 3 (prehranjevalna veriga), številka naročila je SANCO/2008/01/055.
      1.3.7   Sistem obveščanja o živalskih boleznih

      PRAVNA PODLAGA
      Člen 35(2) Odločbe Sveta 2009/470/ES.
      PRORAČUNSKA VRSTICA
      17 04 02 01
      OKVIRNO ŠTEVILO IN VRSTA PREDVIDENIH NAROČIL
      Največ tri naročila za izvajanje storitev (uporaba obstoječih okvirnih naročil).
      PREDMET PREDVIDENIH NAROČIL (ČE JE MOGOČE)
      Cilj tega naročila je:

                  —

                  150 000 EUR za tekoča dela na sistemu obveščanja o živalskih boleznih,

                  —

                  150 000 EUR za pripravo sistema za obveščanje o živalskih boleznih na uporabo spletnih storitev za dohodna in odhodna sporočila ter za zagotovitev združljivosti sistema za obveščanje o živalskih bolezni s sistemom obveščanja OIE,

                  —

                  50 000 EUR za kartiranje: vključitev spletnega kartiranja v sistem obveščanja o živalskih boleznih in uvedba spletnega kartiranja na spletne strani SANCO,

                  —

                  50 000 EUR za kartiranje: izboljšanje rezultatov prek aplikacije ArcMAP,

                  —

                  100 000 EUR za licence in podporo.

            IZVAJANJE
      Neposredno centralizirano.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      DIGIT je to že izvedel.
      OKVIRNI ZNESEK ZA POVABILA K ODDAJI PONUDB
      500 000 EUR
      POSEBNO NAROČILO
      Sklenitev največ treh posebnih naročil za izvajanje storitev (v letu 2010) na podlagi okvirnega naročila DI 5710-5750.

      PRILOGA II

         Programski dokument s podrobnostmi o skupnih komunikacijskih ukrepih, kot so določeni v Memorandumu o soglasju med Evropsko komisijo in Svetovno organizacijo za zdravje živali glede skupnih komunikacijskih ukrepov za leto 2011
          (1)

      1.   Priprava video posnetkov

      Izvajalec naročila, ki ga bo določila Komisija, bo pripravil šest (6) video posnetkov o vprašanjih na področju zdravja živali, povezanih na primer z vsakodnevnim delom veterinarjev z velikimi živalmi na kmetijah, trgovino z živimi živalmi in živalskimi proizvodi, varnostjo živil, dobrim počutjem živali, nadzorom nad zoonozami, kriznim upravljanjem in zanesljivo preskrbo s hrano.
      Komisija bo financirala pripravo in razširjanje video posnetkov prek ciljnih spletišč, kot je EU Tube, ter morda tudi prek televizijskih kanalov v državah članicah EU.
      Svetovna organizacija za zdravje živali (OIE) bo v zameno zagotovila brezplačno dostavo daljšega zadevnega filmskega gradiva, ki ga bo izvajalec naročila, ki ga bo določila Komisija, uporabil izključno za pripravo šestih video posnetkov. OIE bo sčasoma lahko predvajala video posnetke v vseh ostalih državah članicah OIE prek kanalov OIE.
      Dogovorjeno je, da obe partnerici nadzorujeta vsako fazo montiranja posnetkov.
      Komisija bo lastnica avtorskih pravic končne različice video posnetkov, vendar bo OIE zaprosila za odobritev nadaljnjih kopij, sprememb in ponovnih uporab delov gradiva ali celotnega gradiva, ki ga pripravi izvajalec naročila.
      Komisija bo OIE pooblastila, da video posnetke uporablja brezplačno, vendar bo Komisiji morala predložiti informacije o razširjanju video posnetkov.
      2.   Teden veterine EU 2011 in oblikovanje transparentov

      Treba je pripraviti vizualno podobo tedna veterine EU 2011, ki bo vključeval elemente kampanje za svetovno leto veterine 2011 (Vet2011), ki se bo uporabljala na več povezanih komunikacijskih orodjih.
      Dogovorjeno je, da bo ta vizualna podoba vključevala ali prilagodila elemente obstoječe podobe Vet2011. Vsako bistveno spremembo obstoječega znaka Vet2011 je treba predložiti v odobritev generalnemu direktorju OIE Bernardu Vallatu in predsedniku odbora Vet2011 za animacijo in koordinacijo Jean-Françoisu Charyju.
      V okviru Vet2011 namerava Komisija vizualno podobo uporabiti za oblikovanje transparentov, vključno z znakoma EU in OIE. Eden od teh transparentov bo obešen na stavbi Berlaymont v tednu od 17. do 24. januarja 2011. Poleg tega bo Komisija oblikovala in pripravila enak transparent v manjšem formatu, ki bo obešen na sedežu OIE in bo tako označil začetek svetovnega leta veterine. OIE bo zagotovila, da bo manjši transparent obešen na izbranem mestu in z njega tudi snet. Komisija ne bo krila stroškov, povezanih z obešanjem in snetjem transparentov, razen za tistega na stavbi Berlaymont. Ti transparenti, obešeni na več mestih, bodo povečali prepoznavnost dela Komisije in OIE.
      3.   Spletni fotografski natečaj

      V okviru kampanje za svetovno leto veterine 2011 se načrtuje priprava spletnega fotografskega natečaja. To spletišče naj bi splošni javnosti iz EU in vsega sveta omogočilo sodelovanje na fotografskem natečaju, in sicer bodo lahko svoje slike in kontaktne podatke naložili na strežnik. Predvideno je, da bo fotografski natečaj zajemal različne kategorije glede na kandidate in teme fotografij. To je treba upoštevati pri pripravi spletišča, prav tako pa je treba vključiti vizualno podobo, pripravljeno za kampanjo, ter znaka EU in OIE.
      Projekt bo financirala Komisija, načrtuje pa se, da bo ožji izbor fotografij razglašen med tednom veterine EU 2011 od 16. do 22. maja 2011. OIE bo v zameno promovirala natečaj ter aktivno sodelovala pri izbiri zmagovalnih fotografij in njihovi objavi na zunanjih stojnicah, zlasti na 79. splošni seji v Parizu in na sedežu OIE v Parizu.
      4.   Stojnice na sejmih Grüne Woche (Berlin) in Salon de l’Agriculture (Pariz)

      Komisija in OIE se strinjata, da je treba Vet2011 kot gonilno silo proslaviti na dveh največjih evropskih sejmih za živali in živila v Nemčiji in Franciji januarja oziroma februarja 2011.
      Dogovorjeno je, da bo Komisija financirala pripravo ogrodij za stojnice in zadevno tiskano komunikacijsko gradivo, vključno z reklamnimi darili. OIE se strinja, da se bo v zameno z zadevnimi organi pogajala o brezplačnem najemu stojnic/prostorov na sejmih. Dogovorjeno je, da bodo v času sejmov na skupni stojnici prisotni predstavniki Komisije in OIE.

         (1)  C(2010) 3526.


title: 2004/744/ES:Sklep Sveta z dne 12. julija 2004 o imenovanju španskega nadomestnega člana Odbora regij

text:
               30.10.2004

               SL

               Uradni list Evropske unije

               L 328/99

      SKLEP SVETA

   z dne 12. julija 2004
   o imenovanju španskega nadomestnega člana Odbora regij
   (2004/744/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Svet je 24. junija 2004 prejel sporočilo o sprostitvi enega mesta nadomestnega člana Odbora regij zaradi izteka mandata g. Joaquina RIVASA RUBIALESA –

         SKLENIL:
   Edini člen
   G. Pedro MOYA MILANES, Secretario General de Acción Exterior, Consejería de Presidencia, Gobierno de la Comunidad Autónoma de Andalucía, se imenuje za nadomestnega člana Odbora regij namesto g. Joaquina RIVASA RUBIALESA za preostanek mandata, in sicer do 25. januarja 2006.

      V Bruslju, 12. julija 2004

            Za Svet

            Predsednik

         B. R. BOT

      (1)  UL L 24, 26.1.2002, str. 38.


title: Sklep sveta z dne 19. decembra 2000 o podpisu Sporazuma v obliki izmenjave pisem med Evropsko skupnostjo in Ukrajino o podaljšanju in spremembi Sporazuma med Evropsko gospodarsko skupnostjo in Ukrajino o trgovini s tekstilnimi izdelki, parafiranega 5. maja 1993, nazadnje spremenjenega s Sporazumom v obliki izmenjave pisem, parafiranim 15. oktobra 1999 in o odobritvi njegove začasne uporabe

text:
Pomembno pravno obvestilo

|

32001D0033

Uradni list L 016 , 18/01/2001 str. 0001 - 0002

		Sklep Svetaz dne 19. decembra 2000o podpisu Sporazuma v obliki izmenjave pisem med Evropsko skupnostjo in Ukrajino o podaljšanju in spremembi Sporazuma med Evropsko gospodarsko skupnostjo in Ukrajino o trgovini s tekstilnimi izdelki, parafiranega 5. maja 1993, nazadnje spremenjenega s Sporazumom v obliki izmenjave pisem, parafiranim 15. oktobra 1999 in o odobritvi njegove začasne uporabe(2001/33/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Skupnosti s pogajanji uskladila dvostranski Sporazum v obliki izmenjave pisem o podaljšanju in spremembi obstoječega Sporazuma med Evropsko gospodarsko skupnostjo in Ukrajino o trgovini s tekstilnimi izdelki ter protokole k Sporazumu [1].(2) Sporazum v obliki izmenjave pisem je bil parafiran dne 2. oktobra 2000.(3) Sporazum v obliki izmenjave pisem je treba podpisati v imenu Skupnosti.(4) Ta sporazum v obliki izmenjave pisem je treba – ob upoštevanju določb o povišanju kvot v letu 2000 – začeti začasno uporabljati, kakor je mogoče hitreje, pred koncem leta 2000 do končanja postopkov, potrebnih za njegovo uradno sklenitev, na podlagi vzajemnosti –SKLENIL:Člen 1Podpis Sporazuma v obliki izmenjave pisem med Evropsko skupnostjo in Ukrajino o razširitvi in spremembi Sporazuma med Evropsko gospodarsko skupnostjo in Ukrajino o trgovini s tekstilnimi izdelki, parafiranega 5. maja 1993, nazadnje spremenjenega s Sporazumom v obliki izmenjave pisem, parafiranim 15. oktobra 1999, je odobren v imenu Evropske skupnosti ob upoštevanju Sklepa Sveta o sklenitvi navedenega sporazuma.Besedilo Sporazuma je priloženo temu sklepu.Člen 2Predsednik Sveta je s tem pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem v imenu Skupnosti pod pogojem njegove sklenitve.Člen 3Sporazum v obliki izmenjave pisem se začasno uporablja od 1. novembra 2000 do njegove uradne sklenitve, pod pogojem vzajemne začasne uporabe izmenjave pisem v Ukrajini.Člen 41. Komisija lahko v skladu s postopkom iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [2], po posvetovanjih z Ukrajino v skladu s členom 2(1), zadnji pododstavek, Sporazuma o trgovini s tekstilnimi izdelki, kakor je bil spremenjen s točko 3.4 tega sporazuma v obliki izmenjave pisem, opusti uporabo režima dvojne kontrole za nekatere izdelke.2. Komisija, v skladu s postopkom iz člena 17 Uredbe (EGS) št. 3030/93, sprejme ukrepe, predvidene v točki 6 tega sporazuma v obliki izmenjave pisem, ki vključujejo ponovno uvedbo režima kvot za leto 2000, če Ukrajina ne uporablja tarifnih stopenj iz odstavka 4 tega sporazuma v obliki izmenjave pisem.V Bruslju, 19. decembra 2000Za SvetPredsednikJ. Glavany[1] UL L 123, 17.5.1994, str. 718.[2] UL L 275, 8.11.1993, str. 1. Uredba, kakor je bila nazadnje spremenjena z Uredbo Komisije (ES) št. 1987/2000 (UL L 237, 21.9.2000, str. 24).--------------------------------------------------


title: 2012/180/EU: Sklep Evropske centralne banke z dne 21. marca 2012 o spremembi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (ECB/2012/4)

text:
               29.3.2012

               SL

               Uradni list Evropske unije

               L 91/27

         SKLEP EVROPSKE CENTRALNE BANKE
   z dne 21. marca 2012
   o spremembi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja
   (ECB/2012/4)
   (2012/180/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti prve alinee člena 3.1 in člena 18.2 Statuta ESCB,
   ob upoštevanju naslednjega:

               (1)

               V skladu s členom 18.1 Statuta ESCB lahko Evropska centralna banka (ECB) in nacionalne centralne banke držav članic, katerih valuta je euro (v nadaljnjem besedilu: NCB), sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2011/14 z dne 20. septembra 2011 o instrumentih in postopkih denarne politike Eurosistema (1) (v nadaljnjem besedilu: Splošna dokumentacija).

               (2)

               NCB ne bi smele biti zavezane k temu, da kot zavarovanje pri kreditnih poslih Eurosistema sprejmejo primerne bančne obveznice, za katere jamči država članica, kjer poteka program Evropske unije/Mednarodnega denarnega sklada, ali država članica, katere bonitetna ocena ne dosega referenčne vrednosti, ki jo Eurosistem uporablja za določitev minimalnih zahtev glede visokih bonitetnih standardov.

               (3)

               Takšen ukrep se lahko uporablja začasno. Ta ukrep bi zato moral biti uveden s spremembo Sklepa ECB/2011/25 z dne 14. decembra 2011 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (2) –

         SPREJEL NASLEDNJI SKLEP:
   Člen 1
   Sprememba
   V Sklep ECB/2011/25 se vstavi naslednji člen 4a:

      „Člen 4a
      Sprejem nekaterih bančnih obveznic, za katere jamči država
      1.   NCB niso zavezane k temu, da kot zavarovanje pri kreditnih poslih Eurosistema sprejmejo primerne bančne obveznice, za katere jamči država članica, kjer poteka program Evropske unije/Mednarodnega denarnega sklada, ali država članica, katere bonitetna ocena ne dosega referenčne vrednosti, ki jo Eurosistem uporablja za določitev minimalnih zahtev glede visokih bonitetnih standardov za izdajatelje in garante pri tržnem finančnem premoženju v skladu z oddelkoma 6.3.1 in 6.3.2 Splošne dokumentacije.
      2.   NCB obvestijo Svet ECB vsakokrat, ko se odločijo, da ne bodo sprejele vrednostnih papirjev, opisanih v odstavku 1, kot zavarovanje.“

   Člen 2
   Začetek veljavnosti
   Ta sklep začne veljati 23. marca 2012.

      V Frankfurtu na Majni, 21. marca 2012

            Predsednik ECB

         Mario DRAGHI

      (1)  UL L 331, 14.12.2011, str. 1.

      (2)  UL L 341, 22.12.2011, str. 65.


title: Sklep Evropskega parlamenta (EU) 2017/1728 z dne 27. aprila 2017 o zaključnem računu Agencije za evropski GNSS za proračunsko leto 2015

text:
               29.9.2017

               SL

               Uradni list Evropske unije

               L 252/335

         SKLEP EVROPSKEGA PARLAMENTA (EU) 2017/1728
   z dne 27. aprila 2017
   o zaključnem računu Agencije za evropski GNSS za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Agencije za evropski GNSS za proračunsko leto 2015,

               —

               ob upoštevanju poročila Računskega sodišča o zaključnem računu Agencije za evropski GNSS za proračunsko leto 2015, skupaj z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0066/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS, razveljavitvi Uredbe Sveta (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema in spremembah Uredbe (ES) št. 683/2008 Evropskega parlamenta in Sveta (4), zlasti člena 14,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0148/2017),

               1.

               odobri zaključni račun Agencije za evropski GNSS za proračunsko leto 2015;

               2.

               naroči svojemu predsedniku, naj ta sklep posreduje izvršnemu direktorju Agencije za evropski GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 214.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 276, 20.10.2010, str. 11.

      (5)  UL L 328, 7.12.2013, str. 42.


title: Sklep Sveta (SZVP) 2017/1775 z dne 28. septembra 2017 o omejevalnih ukrepih glede na razmere v Maliju

text:
               29.9.2017

               SL

               Uradni list Evropske unije

               L 251/23

         SKLEP SVETA (SZVP) 2017/1775
   z dne 28. septembra 2017
   o omejevalnih ukrepih glede na razmere v Maliju
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Varnostni svet Združenih narodov (v nadaljnjem besedilu: Varnostni svet) je 5. septembra 2017 sprejel Resolucijo 2374 (2017), v kateri je opozoril na svoji resoluciji 2364 (2017) in 2359 (2017) ter ponovno potrdil trdno zavezanost Varnostnega sveta suverenosti, enotnosti, neodvisnosti in ozemeljski celovitosti Malija.

               (2)

               V skladu z Resolucijo 2374 (2017) Varnostnega sveta Združenih narodov (RVSZN) je treba uvesti omejitve potovanja za osebe, ki jih odbor, ustanovljen na podlagi odstavka 9 RVSZN 2374 (2017) (v nadaljnjem besedilu: odbor za sankcije) uvrsti na seznam, ter zamrzniti sredstva in premoženje oseb ali subjektov, ki jih odbor za sankcije uvrsti na seznam.

               (3)

               Za izvajanje nekaterih ukrepov je potrebno ukrepanje Unije –

         SPREJEL NASLEDNJI SKLEP:
   Člen 1
   1.   Države članice sprejmejo potrebne ukrepe, da preprečijo vstop na njihovo ozemlje ali tranzit preko njega osebam, ki jih je odbor za sankcije uvrstil na seznam zaradi neposredne ali posredne odgovornosti za naslednja dejanja ali politike, ki ogrožajo mir, varnost ali stabilnost Malija, vpletenosti vanje ali sodelovanja v njih:

               (a)

               sodelovanje v sovražnostih, s čimer je bil kršen Sporazum o miru in spravi v Maliju (v nadaljnjem besedilu: Sporazum);

               (b)

               dejanja, ki ovirajo oziroma ki zaradi daljše zakasnitve ovirajo ali ki ogrožajo izvajanje Sporazuma;

               (c)

               delovanje za posameznike in subjekte iz točk (a) in (b) ali v njihovem imenu ali po njihovih navodilih ali kakšno drugačno podpiranje ali financiranje teh posameznikov in subjektov, tudi s prihodki iz organiziranega kriminala, vključno s proizvodnjo in trgovino z narkotičnimi drogami in njihovimi predhodnimi sestavinami, ki izvirajo iz Malija ali so v tranzitu skozi to državo, trgovino z ljudmi in tihotapljenjem migrantov, tihotapljenjem orožja in trgovino z njim ter trgovanjem s kulturnimi dobrinami;

               (d)

               sodelovanje pri načrtovanju, vodenju, sponzoriranju ali izvedbi napadov zoper:

                           (i)

                           različne subjekte, navedene v Sporazumu, vključno z lokalnimi, regionalnimi in državnimi institucijami, skupnimi patruljami ter malijskimi varnostnimi in obrambnimi silami;

                           (ii)

                           mirovne sile v večdimenzionalni integrirani stabilizacijski misiji ZN v Maliju (MINUSMA) in drugo z njimi povezano osebje, vključno s člani skupine strokovnjakov;

                           (iii)

                           mednarodne varnostne sile, vključno s Force Conjointe des États du G5 Sahel (FC-G5S), misijami Evropske unije in francoskimi silami;

               (e)

               oviranje dostave humanitarne pomoči v Mali, dostop do nje ali njeno razdeljevanje;

               (f)

               načrtovanje, vodenje ali izvajanje dejanj v Maliju, s katerimi se krši veljavno mednarodno pravo na področju človekovih pravic ali mednarodno humanitarno pravo ali s katerimi se zlorabljajo ali kršijo človekove pravice, vključno z dejanji, katerih tarča so civilisti, tudi ženske in otroci, z izvajanjem nasilnih dejanj (vključno z ubijanjem, pohabljanjem, mučenjem ali posilstvom ali drugimi oblikami spolnega nasilja), ugrabitvami, prisilnimi izginotji, prisilnimi preselitvami ali napadi na šole, bolnišnice, verske kraje ali lokacije, kamor se zatekajo civilisti;

               (g)

               uporaba ali rekrutiranje otrok s strani oboroženih skupin ali oboroženih sil in s tem kršitev veljavnega mednarodnega prava v okviru oboroženega spopada v Maliju;

               (h)

               zavestno olajšanje potovanja osebe, ki je uvrščena na seznam, s čimer se kršijo omejitve potovanja.

         Osebe, uvrščene na seznam, iz tega odstavka so navedene v Prilogi.
   2.   Odstavek 1 ne zavezuje države članice k temu, da bi lastnim državljanom zavrnila vstop na svoje ozemlje.
   3.   Odstavek 1 se ne uporablja, kadar je vstop ali tranzit potreben zaradi potreb sodnega postopka.
   4.   Odstavek 1 se ne uporablja, kadar se odbor za sankcije v posameznem primeru odloči, da:

               (a)

               je vstop ali tranzit upravičen zaradi humanitarnih potreb, vključno z verskimi obveznostmi,

               (b)

               bi z izjemo prispevali k izpolnitvi cilja vzpostavitve miru in nacionalne sprave v Maliju ter stabilnosti v regiji.

         5.   V primerih, ko država članica na podlagi odstavka 3 ali 4 dovoli vstop na svoje ozemlje ali tranzit prek njega osebam s seznama v Prilogi, se dovoljenje omeji na namen, za katerega je bilo odobreno, in na osebe, na katere se nanaša.
   Člen 2
   1.   Zamrznejo se vsa sredstva in gospodarski viri, ki so neposredno ali posredno v lasti ali pod nadzorom oseb ali subjektov, ki jih je odbor za sankcije uvrstil na seznam zaradi neposredne ali posredne odgovornosti za naslednja dejanja ali politike, ki ogrožajo mir, varnost ali stabilnost Malija, vpletenosti vanje ali sodelovanja v njih:

               (a)

               sodelovanje v sovražnostih, s čimer je bil kršen Sporazum;

               (b)

               dejanja, ki ovirajo oziroma ki zaradi daljše zakasnitve ovirajo ali ki ogrožajo izvajanje Sporazuma;

               (c)

               delovanje za posameznike in subjekte, opredeljene v točkah (a) in (b), ali v njihovem imenu ali po njihovih navodilih ali drugačno podpiranje ali financiranje teh posameznikov in subjektov, tudi s prihodki iz organiziranega kriminala, vključno s proizvodnjo in trgovino z narkotičnimi drogami in njihovimi predhodnimi sestavinami, ki izvirajo iz Malija ali so v tranzitu skozi to državo, trgovino z ljudmi in tihotapljenjem migrantov, tihotapljenjem orožja in trgovino z njim ter trgovanjem s kulturnimi dobrinami;

               (d)

               sodelovanje pri načrtovanju, vodenju, sponzoriranju ali izvedbi napadov zoper:

                           (i)

                           različne subjekte, navedene v Sporazumu, vključno z lokalnimi, regionalnimi in državnimi institucijami, skupnimi patruljami ter malijskimi varnostnimi in obrambnimi silami;

                           (ii)

                           mirovne sile MINUSMA in drugo z njimi povezano osebje, vključno s člani skupine strokovnjakov;

                           (iii)

                           mednarodne varnostne sile, vključno s FC-G5S, misijami Evropske unije in francoskimi silami;

               (e)

               oviranje dostave humanitarne pomoči Maliju, dostop do nje ali njeno razdeljevanje v Maliju;

               (f)

               načrtovanje, vodenje ali izvajanje dejanj v Maliju, ki kršijo veljavno mednarodno pravo s področja človekovih pravic oziroma mednarodno humanitarno pravo ali ki pomenijo zlorabe ali kršitve človekovih pravic, vključno z dejanji, katerih tarča so civilisti, tudi ženske in otroci, z izvajanjem nasilnih dejanj (vključno z ubijanjem, pohabljanjem, mučenjem ali posilstvom ali drugimi oblikami spolnega nasilja), ugrabitvami, prisilnimi izginotji, prisilnimi preselitvami ali napadi na šole, bolnišnice, verske kraje ali lokacije, kamor se zatekajo civilisti;

               (g)

               uporaba ali rekrutiranje otrok s strani oboroženih skupin ali oboroženih sil in s tem kršitev veljavnega mednarodnega prava v okviru oboroženega spopada v Maliju;

               (h)

               zavestno olajšanje potovanja osebe, ki je uvrščena na seznam, s čimer se kršijo omejitve potovanja;

         ali oseb ali subjektov, ki delujejo v njihovem imenu ali po njihovih navodilih, ali subjektov, ki so v njihovi lasti ali jih nadzorujejo.
   Osebe ali subjekti, uvrščeni na seznam, iz tega odstavka so navedeni v Prilogi.
   2.   Osebam ali subjektom s seznama v Prilogi se ne dajo neposredno ali posredno na razpolago ali v njihovo korist nobena sredstva ali gospodarski viri.
   3.   Ukrepi iz odstavkov 1 in 2 se ne uporabljajo glede sredstev in gospodarskih virov, za katere je zadevna država članica odločila, da so:

               (a)

               potrebni za zadovoljitev osnovnih potreb, vključno za plačevanje živil, najemnin ali hipotek, zdravil in zdravstveno oskrbo, davke, zavarovalne premije in pristojbine za javne storitve;

               (b)

               namenjeni izključno za plačilo zmernih honorarjev in povračil nastalih izdatkov, povezanih z zagotavljanjem pravnih storitev;

               (c)

               namenjeni izključno za plačilo pristojbin ali stroškov storitev za redno hrambo ali vzdrževanje zamrznjenih sredstev ali gospodarskih virov,

         potem ko zadevna država članica uradno obvesti odbor za sankcije o nameri, da bo, kadar je ustrezno, odobrila dostop do teh sredstev ali gospodarskih virov, in če odbor za sankcije v petih delovnih dneh po takšnem uradnem obvestilu o tem ne sprejme odklonilne odločitve.
   4.   Ukrepi iz odstavkov 1 in 2 se ne uporabljajo glede sredstev ali gospodarskih virov, za katere je zadevna država članica odločila, da so:

               (a)

               potrebni za izredne izdatke pod pogojem, da je država članica uradno obvestila odbor za sankcije o takšni odločitvi in da jo je odbor za sankcije odobril;

               (b)

               predmet sodne, upravne ali arbitražne zastavne pravice ali odločbe; v tem primeru se lahko sredstva in gospodarski viri uporabijo za izvršitev te zastavne pravice ali odločbe, če je zastavna pravica ali odločba nastala pred datumom vključitve osebe ali subjekta v Prilogo in če zastavna pravica ali odločba ni v korist osebe ali subjekta iz odstavka 1 ter potem ko zadevna država članica o tem uradno obvesti odbor za sankcije.

         5.   Odstavka 1 in 2 se ne uporabljata v primerih, ko odbor za sankcije za vsak primer posebej ugotovi, da bi takšna izjema pospešila uresničevanje ciljev doseganja miru in nacionalne sprave v Maliju in stabilnosti v regiji.
   6.   Odstavek 1 ne preprečuje določeni osebi ali subjektu, da nakaže plačilo po pogodbi, sklenjeni, preden je bila ta oseba ali subjekt uvrščen na seznam, pod pogojem, da je zadevna država članica ugotovila, da plačila neposredno ali posredno ne prejme oseba ali subjekt iz odstavka 1, potem ko zadevna država članica uradno obvesti odbor za sankcije o nameri, da nakaže ali prejme taka plačila ali v ta namen odobri, kadar je ustrezno, odmrznitev sredstev ali gospodarskih virov, in sicer deset delovnih dni pred takšno odobritvijo.
   7.   Odstavek 2 se ne uporablja za prilive na zamrznjenih računih za:

               (a)

               obresti ali druge dohodke na teh računih ali

               (b)

               zapadla plačila po pogodbah, sporazumih ali obveznostih, ki so bili sklenjeni ali so nastali pred datumom, od katerega za te račune veljajo omejevalni ukrepi iz tega sklepa,

         pod pogojem, da za kakršne koli takšne obresti, druge dohodke in plačila še naprej velja odstavek 1.
   Člen 3
   Svet pripravi seznam iz Priloge in ga spremeni v skladu z odločitvami Varnostnega sveta ali odbora za sankcije.
   Člen 4
   1.   Kadar Varnostni svet ali odbor za sankcije uvrsti osebo ali subjekt na seznam, Svet to osebo ali subjekt vključi v Prilogo. Svet o svoji odločitvi, vključno z razlogi za uvrstitev na seznam, obvesti zadevno osebo ali subjekt bodisi neposredno, če je naslov znan, bodisi z objavo uradnega obvestila, s tem pa takšni osebi ali subjektu da možnost, da predloži pripombe.
   2.   Kadar so predložene pripombe ali novi tehtni dokazi, Svet pregleda svoj sklep in o tem ustrezno obvesti zadevno osebo ali subjekt.
   Člen 5
   1.   V Prilogi so navedeni razlogi za uvrstitev oseb in subjektov na seznam, ki jih predloži Varnostni svet ali odbor za sankcije.
   2.   Kadar je to mogoče, se v Prilogo vključijo tudi podatki, ki jih predloži Varnostni svet ali odbor za sankcije in so potrebni za identifikacijo zadevnih oseb ali subjektov. Pri osebah lahko taki podatki vključujejo imena, vključno z vzdevki, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko ti podatki vključujejo imena, kraj in datum vpisa, številko vpisa in sedež podjetja.
   Člen 6
   Ta sklep se po potrebi spremeni ali prekliče v skladu z ugotovitvami Varnostnega sveta.
   Člen 7
   Ta sklep začne veljati dan po objavi v Uradnem listu Evropske unije.

      V Bruslju, 28. septembra 2017

            Za Svet

            Predsednik

         M. MAASIKAS

      PRILOGA

         Seznam oseb iz člena 1(1) ter oseb in subjektov iz člena 2(1)


title: 2008/318/ES: Odločba Sveta z dne 7. aprila 2008 o dovoljenju Italiji, da na opredeljenih geografskih območjih uporabi znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES

text:
               19.4.2008

               SL

               Uradni list Evropske unije

               L 109/27

      ODLOČBA SVETA

   z dne 7. aprila 2008
   o dovoljenju Italiji, da na opredeljenih geografskih območjih uporabi znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES
   (Besedilo v italijanskem jeziku je edino verodostojno)
   (2008/318/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije (1) in zlasti člena 19(1) Direktive,
   ob upoštevanju predloga Komisije,
   ob upoštevanju naslednjega:

               (1)

               Na podlagi člena 18(1) Direktive 2003/96/ES v povezavi s Prilogo II k navedeni direktivi je Italija dobila dovoljenje za uporabo znižane stopnje trošarin za domače gorivo in utekočinjeni naftni plin za ogrevanje na „posebej prikrajšanih geografskih območjih“. To odstopanje je veljalo do 31. decembra 2006.

               (2)

               S pismom z dne 17. oktobra 2006 so italijanski organi v skladu s členom 19 Direktive 2003/96/ES zaprosili za dovoljenje za uporabo znižane stopnje obdavčitve za plinsko olje in utekočinjeni naftni plin za ogrevanje na istih geografskih območjih. Italija bi tudi po 31. decembru 2006 rada nadaljevala s svojo prakso na nacionalni ravni na podlagi navedenega odstopanja. Za dovoljenje se prosi za obdobje od 1. januarja 2007 do 31. decembra 2012.

               (3)

               Italija obsega zelo raznovrstno ozemlje z raznovrstnimi podnebnimi in geografskimi razmerami. Leta 1999 je Italija v okviru reforme svojega davčnega sistema povišala splošno stopnjo trošarin. Ob tem je zaradi posebnosti svojega ozemlja uvedla tudi znižano stopnjo obdavčitve za plinsko olje in utekočinjeni naftni plin, da se s tem delno omilijo pretirano visoki stroški ogrevanja, ki bremenijo prebivalce nekaterih geografskih območij.

               (4)

               Cilj diferenciacije davkov je, da se prebivalstvu upravičenih območij z znižanjem pretirano visokih stroškov ogrevanja zagotovijo bolj primerljive razmere z drugimi prebivalci Italije. Italija je opredelitev upravičenih območij utemeljila na objektivnih merilih v zvezi s podnebnimi razmerami na zadevnih območjih in upoštevala dostop do napeljave zemeljskega plina. Slednji kriterij odraža stopnjo izbire goriv, ki jih imajo prebivalci zadevnih območij na voljo.

               (5)

               Tako se znižani davki uporabljajo na geografskih območjih (v občinah), ki izpolnjujejo eno od naslednjih meril: (i) občine, ki spadajo v podnebno cono F, kot je določena v Predsedniškem odloku št. 412 iz leta 1993 (2), torej občine z več kot 3 000„dnevnimi stopinjami“; (ii) občine, ki spadajo v podnebno cono E, kot je določena v Predsedniškem odloku št. 412 iz leta 1993, torej občine z 2 100 do 3 000„dnevnimi stopinjami“ (3), ter (iii) Sardinija in manjši otoki (vsi italijanski otoki razen Sicilije). Ker bi razvoj napeljave zemeljskega plina znatno znižal dodatne stroške ogrevanja, zlasti pa povečal izbiro goriv, ki so na voljo potrošnikom, se znižanje ne bo več uporabljalo v občinah, ki spadajo v drugo in tretje območje, ko bo napeljava zemeljskega plina v zadevni občini dokončana.

               (6)

               V primerjavi z drugimi območji Italije so tem območjem skupni dodatni stroški ogrevanja. Za podnebni coni E in F znaša znižanje davkov povprečno 11-12 % cene plinskega olja in utekočinjenega naftnega plina za ogrevanje. Povprečni stroški ogrevanja so zaradi podnebnih razmer v podnebni coni E 90 %, v podnebni coni F pa 170 % višji od nacionalnega povprečja. Na otokih so stroški ogrevanja višji kot v celinskem delu Italije zaradi geografskih posebnosti otokov, omejene preskrbe z gorivom in zaradi dodatnih stroškov prevoza, zato je tu cena goriv višja kot v celinskem delu Italije.

               (7)

               Znižanje davka je v vseh primerih nižje kot dodatni stroški ogrevanja, ki jih imajo zadevni prebivalci, tako da to ne povzroča prekomerne kompenzacije. Italijanski organi so zlasti navedli, da znižanje davka ne presega dodatnih stroškov zaradi hladnega podnebja v conah E in F; poleg tega so v zvezi z otoki navedli, da znižanje davka cene zadevnih goriv ne zniža pod ceno istega goriva v celinskem delu Italije.

               (8)

               Znižana stopnja obdavčitve je za plinsko olje in utekočinjeni naftni plin višja od minimalne stopnje obdavčitve Skupnosti, določene v Direktivi 2003/96/ES.

               (9)

               Zadevni ukrep se nanaša samo na ogrevanje prostorov (namenjenih posameznikom ali podjetjem). Ne uporablja se za druge oblike poslovne uporabe navedenih proizvodov.

               (10)

               Za ukrep je bilo ugotovljeno, da ne izkrivlja konkurence ali ovira delovanja notranjega trga ter se ne šteje za nezdružljivega s politiko Skupnosti na področjih okolja, energetike in prometa.

               (11)

               Italiji bi bilo zato treba v skladu s členom 19(2) Direktive 2003/96/ES do 31. decembra 2012 dovoliti uporabo znižane stopnje obdavčitve za plinsko olje in utekočinjeni naftni plin za ogrevanje na nekaterih geografskih območjih z visokimi stroški ogrevanja, ki so določena v Prilogi k tej odločbi.

               (12)

               Treba bi bilo zagotoviti, da lahko Italija v skladu s členom 18 v povezavi s Prilogo II k Direktivi 2003/96/ES uporablja posebno znižanje, ki ga obravnava ta odločba, neprekinjeno in na podlagi razmer, ki so obstajale pred 1. januarjem 2007. Zato bi bilo treba dodeliti zahtevano dovoljenje z učinkom od 1. januarja 2007 –

         SPREJEL NASLEDNJO ODLOČBO:
   Člen 1
   Italiji se dovoli uporaba znižane stopnje obdavčitve za plinsko olje in utekočinjeni naftni plin za ogrevanje prostorov na nekaterih geografskih območjih z visokimi stroški ogrevanja, kot so določena v Prilogi.
   V izogib prekomerni kompenzaciji znižanje ne sme presegati dodatnih stroškov, ki jih imajo prebivalci zadevnih območij.
   Znižana raven je skladna z zahtevami Direktive 2003/96/ES in zlasti z najnižjo stopnjo obdavčitve iz člena 9 navedene direktive.
   Člen 2
   Poraba v občinah, ki se nahajajo na območjih iz točke 2 in točke 3 Priloge k tej odločbi, je upravičena le, dokler v zadevni občini ni napeljave zemeljskega plina.
   Člen 3
   Ta odločba se uporablja od 1. januarja 2007 do 31. decembra 2012.
   Člen 4
   Ta odločba je naslovljena na Italijansko republiko.

      V Luxembourgu, 7. aprila 2008

            Za Svet

            Predsednik

         R. ŽERJAV

      (1)  UL L 283, 31.10.2003, str. 51. Direktiva, kakor je bila spremenjena z Direktivo 2004/75/ES (UL L 157, 30.4.2004, str. 100).

      (2)  Odlok deli ozemlje Italije na šest podnebnih con (A do F). Razvrstitev temelji na enoti „dnevne stopinje“, ki v običajnem obdobju, ko je potrebno ogrevanje, predstavlja vsoto dnevne povprečne temperature, ki odstopa od optimalnih 20 °C. Višja je številka, določena za občino, nižja je povprečna zunanja temperatura v obdobju, ko je potrebno ogrevanje.

      (3)  Druge podnebne cone so glede na „dnevne stopinje“ opredeljene takole: cona A (manj kot 600), cona B (med 600 in 900), cona C (med 900 in 1 400) in cona D (med 1 400 in 2 100).

      PRILOGA
      Geografska območja, ki jih zadeva ta odločba:

                  —

                  občine, ki spadajo v podnebno cono F, kot je določena v Predsedniškem odloku št. 412 z dne 26. avgusta 1993,

                  —

                  občine, ki spadajo v podnebno cono E, kot je določena v Predsedniškem odloku št. 412 z dne 26. avgusta 1993,

                  —

                  občine na Sardiniji in manjših otokih (vsi italijanski otoki razen Sicilije).


title: Sklep Sveta (EU) 2017/1163 z dne 20. junija 2017 o sklenitvi, v imenu Unije in njenih držav članic, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji

text:
               1.7.2017

               SL

               Uradni list Evropske unije

               L 170/1

         SKLEP SVETA (EU) 2017/1163
   z dne 20. junija 2017
   o sklenitvi, v imenu Unije in njenih držav članic, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 217 v povezavi s točko (a)(i) drugega pododstavka člena 218(6) in drugim pododstavkom člena 218(8) Pogodbe,
   ob upoštevanju Akta o pristopu Republike Hrvaške in zlasti drugega pododstavka člena 6(2) Akta,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               V skladu s Sklepom Sveta (EU) 2017/75 (2) je bil 15. decembra 2016 podpisan Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol), s pridržkom njegove sklenitve.

               (2)

               Za sklenitev Protokola se glede zadev, ki spadajo na področje uporabe Pogodbe o ustanovitvi Evropske skupnosti za atomsko energijo, uporablja ločen postopek.

               (3)

               Protokol bi bilo treba odobriti –

         SPREJEL NASLEDNJI SKLEP:
   Člen 1
   Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji se odobri v imenu Unije (3) in njenih držav članic.
   Člen 2
   Predsednik Sveta imenuje osebo(-e), pooblaščeno(-e), da v imenu Unije in njenih držav članic deponira(-jo) listino o odobritvi iz člena 7 Protokola (4).
   Člen 3
   Ta sklep začne veljati na dan sprejetja.

      V Luxembourgu, 20. junija 2017

            Za Svet

            Predsednica

         H. DALLI

      (1)  Odobritev z dne 16. maja 2017 (še ni objavljeno v Uradnem listu).

      (2)  Sklep Sveta (EU) 2017/75 z dne 21. novembra 2016 o podpisu v imenu Unije in njenih držav članic ter o začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (UL L 12, 17.1.2017, str. 1).

      (3)  Besedilo Protokola je bilo objavljeno v UL L 12 z dne 17. januarja 2017 skupaj s sklepom o podpisu Protokola.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


title: Sklep Sveta 2011/17/SZVP z dne 11. januarja 2011 o spremembi Sklepa Sveta 2010/656/SZVP o podaljšanju omejevalnih ukrepov proti Slonokoščeni obali

text:
               15.1.2011

               SL

               Uradni list Evropske unije

               L 11/31

         SKLEP SVETA 2011/17/SZVP
   z dne 11. januarja 2011
   o spremembi Sklepa Sveta 2010/656/SZVP o podaljšanju omejevalnih ukrepov proti Slonokoščeni obali
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 29. oktobra 2010 sprejel Sklep 2010/656/SZVP o podaljšanju omejevalnih ukrepov proti Slonokoščeni obali (1).

               (2)

               Svet je 22. decembra 2010 sprejel Sklep 2010/801/SZVP (2) o spremembi Sklepa 2010/656/SZVP, da bi prepovedal izdajanje vizumov za osebe, ki ovirajo proces vzpostavitve miru in dosego nacionalne sprave ter zlasti ogrožajo uspešni zaključek volilnega procesa.

               (3)

               Zaradi resnosti razmer v Slonokoščeni obali je treba na seznam oseb iz Priloge II k Sklepu 2010/656/SZVP, za katere veljajo omejevalni ukrepi, dodati še druge osebe –

         SPREJEL NASLEDNJI SKLEP:
   Člen 1
   Osebe, navedene v Prilogi k temu sklepu, se dodajo na seznam iz Priloge II k Sklepu 2010/656/SZVP.
   Člen 2
   Ta sklep začne veljati na dan sprejetja.

      V Bruslju, 11. januarja 2011

            Za Svet

            Predsednik

         J. MARTONYI

      (1)  UL L 285, 30.10.2010, str. 28.

      (2)  UL L 341, 23.12.2010, str. 45.

      PRILOGA

         Osebe iz člena 1

                  Ime
                  (in morebitni vzdevki)

                  Podatki za ugotavljanje istovetnosti

                  Razlogi za uvrstitev na seznam

                  1.

                  Yanon Yapo

                  domnevno varuh pečata, minister za pravosodje in človekove pravice
                  sodelovanje v nelegitimni vladi Laurenta Gbagboja

                  2.

                  Dogou Alain

                  domnevno minister za obrambo in civilno službo
                  sodelovanje v nelegitimni vladi Laurenta Gbagboja

                  3.

                  Emile Guiriéoulou

                  domnevno minister za notranje zadeve
                  sodelovanje v nelegitimni vladi Laurenta Gbagboja

                  4.

                  Charles Désiré Noël Laurent Dallo

                  domnevno minister za gospodarstvo in finance
                  sodelovanje v nelegitimni vladi Laurenta Gbagboja

                  5.

                  Augustin Kouadio Komoé

                  domnevno minister za rudarstvo in energijo
                  sodelovanje v nelegitimni vladi Laurenta Gbagboja

                  6.

                  Christine Adjobi Nebout

                  domnevno ministrica za zdravje in boj proti aidsu
                  sodelovanje v nelegitimni vladi Laurenta Gbagboja

                  7.

                  Yapo Atsé Benjamin

                  domnevno minister za gradbeništvo in urbanizem
                  sodelovanje v nelegitimni vladi Laurenta Gbagboja

                  8.

                  Coulibaly Issa Malick

                  domnevno minister za kmetijstvo
                  sodelovanje v nelegitimni vladi Laurenta Gbagboja

                  9.

                  Ahoua Don Mello

                  domnevno minister za infrastrukturo in komunalno ureditev
                  sodelovanje v nelegitimni vladi Laurenta Gbagboja

                  10.

                  N'Goua Abi Blaise

                  domnevno minister za promet
                  sodelovanje v nelegitimni vladi Laurenta Gbagboja

                  11.

                  Anne Jacqueline Lohouès Oble

                  domnevno ministrica za državno šolstvo
                  sodelovanje v nelegitimni vladi Laurenta Gbagboja

                  12.

                  Angèle Gnonsoa

                  domnevno ministrica za strokovno usposabljanje
                  sodelovanje v nelegitimni vladi Laurenta Gbagboja

                  13.

                  Koffi Koffi Lazare

                  domnevno minister za okolje, vode in gozdove
                  sodelovanje v nelegitimni vladi Laurenta Gbagboja

                  14.

                  Elisabeth Badjo Djékouri,
                  soproga
                  Dagba Jeannieja

                  domnevno ministrica za javno upravo
                  sodelovanje v nelegitimni vladi Laurenta Gbagboja

                  15.

                  Charles Blé Goudé

                  domnevno minister za mladino, poklicno usposabljanje in zaposlovanje, predsednik Vseafriškega kongresa mladih in domoljubov (COJEP)
                  sodelovanje v nelegitimni vladi Laurenta Gbagboja Opomba: zanj že od leta 2005 veljajo sankcije Varnostnega sveta ZN.

                  16.

                  Philippe Azttey

                  domnevno minister za industrijo in razvoj zasebnega sektorja
                  sodelovanje v nelegitimni vladi Laurenta Gbagboja

                  17.

                  (z državljanstvom Francije in Slonokoščene obale)

                  domnevno ministrica za vprašanja žensk, družine in otrok
                  sodelovanje v nelegitimni vladi Laurenta Gbagboja

                  18.

                  Ettien Amoikon

                  domnevno minister za informacijsko tehnologijo in komunikacije
                  sodelovanje v nelegitimni vladi Laurenta Gbagboja

                  19.

                  Ouattara Gnonzié

                  domnevno minister za komunikacije
                  sodelovanje v nelegitimni vladi Laurenta Gbagboja

                  20.

                  Alphonse Voho Sahi

                  domnevno minister za kulturo
                  sodelovanje v nelegitimni vladi Laurenta Gbagboja

                  21.

                  Kata Kéké

                  domnevno minister za znanstvene raziskave
                  sodelovanje v nelegitimni vladi Laurenta Gbagboja

                  22.

                  Franck Guéi

                  domnevno minister za šport
                  sodelovanje v nelegitimni vladi Laurenta Gbagboja

                  23.

                  Touré Amara

                  domnevno minister za trgovino
                  sodelovanje v nelegitimni vladi Laurenta Gbagboja

                  24.

                  Kouamé Sécré Richard

                  domnevno minister za turizem in obrtno dejavnost
                  sodelovanje v nelegitimni vladi Laurenta Gbagboja

                  25.

                  Anne Gnahouret Tatret

                  domnevno ministrica za solidarnost, obnovo in socialno kohezijo
                  sodelovanje v nelegitimni vladi Laurenta Gbagboja

                  26.

                  Nyamien Messou

                  Prétendument Ministre du Travail
                  sodelovanje v nelegitimni vladi Laurenta Gbagboja

                  27.

                  Koné Katina Justin

                  domnevno minister, pristojen za proračun
                  sodelovanje v nelegitimni vladi Laurenta Gbagboja

                  28.

                  N’guessan Yao Thomas

                  domnevno minister, pristojen za visoko šolstvo, pri ministru za državno šolstvo
                  sodelovanje v nelegitimni vladi Laurenta Gbagboja

                  29.

                  Lago Daléba Loan Odette

                  domnevno državna sekretarka, pristojna za šolsko in študentsko življenje
                  sodelovanje v nelegitimni vladi Laurenta Gbagboja

                  30.

                  Georges Armand Alexis Ouégnin

                  domnevno državni sekretar, pristojen za splošno zdravstveno zavarovanje
                  sodelovanje v nelegitimni vladi Laurenta Gbagboja

                  31.

                  Dogo Djéréké Raphaël

                  domnevno državni sekretar, pristojen za vprašanja invalidov
                  sodelovanje v nelegitimni vladi Laurenta Gbagboja

                  32.

                  Dosso Charles Radel Durando

                  domnevno državni sekretar, pristojen za vprašanja vojnih žrtev
                  sodelovanje v nelegitimni vladi Laurenta Gbagboja

                  33.

                  Timothée Ahoua N'Guetta

                  član Ustavnega sveta
                  sodelovanje pri potrjevanju lažnih rezultatov

                  34.

                  Jacques André Daligou Monoko

                  član Ustavnega sveta
                  sodelovanje pri potrjevanju lažnih rezultatov

                  35.

                  Bruno Walé Ekpo

                  član Ustavnega sveta
                  sodelovanje pri potrjevanju lažnih rezultatov

                  36.

                  Félix Tano Kouakou

                  član Ustavnega sveta
                  sodelovanje pri potrjevanju lažnih rezultatov

                  37.

                  Hortense Kouassi Angoran

                  članica Ustavnega sveta
                  sodelovanje pri potrjevanju lažnih rezultatov

                  38.

                  Joséphine Suzanne Touré

                  članica Ustavnega sveta
                  sodelovanje pri potrjevanju lažnih rezultatov

                  39.

                  Konaté Navigué

                  predsednik podmladka FPI (Ljudske fronte Slonokoščene obale)
                  spodbujanje sovraštva in nasilja

                  40.

                  Patrice Bailly

                  varnostni svetovalec bivšega predsednika Gbagboji

                  41.

                  Marcel Gossio

                  generalni direktor Avtonomne luke Abidžan
                  prispeva k financiranju javnih blagajn, ki so ostale pod dejanskim nadzorom bivšega predsednika

                  42.

                  Alphonse Mangly

                  generalni direktor carinske uprave
                  prispeva k financiranju javnih blagajn, ki so ostale pod dejanskim nadzorom bivšega predsednika

                  43.

                  Marc Gnatoa

                  vodja FSCO (Front de sécurisation du Centre-Ouest – Fronte za vzpostavitev varnosti zahodnega osrednjega območja)
                  poveljnik milice izsiljevanje

                  44.

                  Moussa Touré Zéguen

                  generalni sekretar GPP (Groupement des Patriotes pour la Paix –Organizacije domoljubov za mir)
                  pristojen za milico izsiljevanje

                  45.

                  Bro Grébé Geneviève

                  predsednica Domoljubnih žena Slonokoščene obale
                  spodbujanje sovraštva in nasilja

                  46.

                  Lorougnon Marie Odette

                  vsedržavna sekretarka ženske sekcije FPI (Ljudske fronte Slonokoščene obale)
                  spodbujanje sovraštva in nasilja

                  47.

                  Felix Nanihio

                  generalni sekretar CNCA (Conseil National de la Communication Audio Visuel – Državni svet za avdiovizualne komunikacije)
                  aktivno sodelovanje pri kampanji dezinformiranja

                  48.

                  Stéphane Kipré

                  odgovorni urednik časopisa Le Quotidien d'Abidjan

                  spodbujanje sovraštva in nasilja

                  49.

                  Lahoua Souanga Etienne alias César Etou

                  odgovorni in glavni urednik časopisa Notre Voie

                  spodbujanje sovraštva in nasilja

                  50.

                  Jean Baptiste Akrou

                  generalni direktor časopisa Fraternité Matin

                  spodbujanje sovraštva in nasilja

                  51.

                  generalpodpolkovnik Philippe Mangou

                  poveljnik štaba oboroženih sil
                  zavzemanje političnih stališč, naklonjenih Laurentu Gbagboju zatiranje
                  ljudskih gibanj izrecna podpora
                  Laurentu Gbagboju na slovesnosti ob njegovem imenovanju

                  52.

                  polkovnik Affro (žendarmerija)

                  namestnik v vrhovnem poveljstvu žendarmerije
                  zatiranje ljudskih gibanj februarja, novembra in decembra 2010

                  53.

                  Laurent Ottro Zirignon

                  predsednik upravnega sveta SIR (Société Ivoirienne de Raffinage – Rafinerijska družba Slonokoščene obale)
                  prispeva k financiranju nelegitimnega vladanja Laurenta Gbagboja

                  54.

                  Abdoulaye Diallo

                  Président de la Société Générale d'Importation et d'Exportation de Côte d'Ivoire (SOGIEX SA)
                  prispeva k financiranju nelegitimnega vladanja Laurenta Gbagboja

                  55.

                  Kassoum Fadika

                  direktor PETROCI (Državne družbe Slonokoščene obale za naftne projekte)
                  prispeva k financiranju nelegitimnega vladanja Laurenta Gbagboja

                  56.

                  Djédjé Mama Simone

                  generalna direktorica zakladnice
                  prispeva k financiranju nelegitimnega vladanja Laurenta Gbagboja

                  57.

                  Feh Kessé Lambert

                  generalni direktor davčne uprave
                  prispeva k financiranju nelegitimnega vladanja Laurenta Gbagboja

                  58.

                  Frédéric Lafont (francoski državljan)

                  podjetnik
                  sum, da bi lahko kršil embargo

                  59.

                  soproga Frédérica Lafonta, rojena Louise Esme Kado (francoska državljanka)

                  podjetnik
                  sum, da bi lahko kršila embargo


title: 2013/593/EU: Sklep Evropskega parlamenta z dne 17. aprila 2013 o zaključku poslovnih knjig Evropske železniške agencije za proračunsko leto 2011

text:
               16.11.2013

               SL

               Uradni list Evropske unije

               L 308/281

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Evropske železniške agencije za proračunsko leto 2011
   (2013/593/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske železniške agencije za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske železniške agencije za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (Uredba o Agenciji) (4), zlasti člena 39 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0103/2013),

               1.

               odobri zaključek poslovnih knjig Evropske železniške agencije za proračunsko leto 2011;

               2.

               naroča svojemu predsedniku, naj ta sklep posreduje izvršnemu direktorju Evropske agencije za železniški promet, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 145.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 164, 30.4.2004, str. 1.

      (5)  UL L 357, 31.12.2002, str. 72.


title: Sklep Evropskega parlamenta (EU) 2016/1513 z dne 28. aprila 2016 o razrešnici glede izvrševanja proračuna Evropske agencije za kemikalije za proračunsko leto 2014

text:
               14.9.2016

               SL

               Uradni list Evropske unije

               L 246/230

         SKLEP EVROPSKEGA PARLAMENTA (EU) 2016/1513
   z dne 28. aprila 2016
   o razrešnici glede izvrševanja proračuna Evropske agencije za kemikalije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske agencije za kemikalije za proračunsko leto 2014,

               —

               ob upoštevanju poročila Računskega sodišča o zaključnem računu Evropske agencije za kemikalije za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0082/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (4), zlasti člena 97,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0118/2016),

               1.

               podeli razrešnico izvršnemu direktorju Evropske agencije za kemikalije glede izvrševanja proračuna agencije za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za kemikalije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 131.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 396, 30.12.2006, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Komisije z dne 22. junija 2001 o ukrepih informiranja in obveščanja javnosti, ki naj jih izvajajo države prejemnice glede pomoči na podlagi instrumenta predpristopnih strukturnih politik (ISPA)

text:
Pomembno pravno obvestilo

|

32001D0503

Uradni list L 182 , 05/07/2001 str. 0058 - 0061

		Sklep Komisijez dne 22. junija 2001o ukrepih informiranja in obveščanja javnosti, ki naj jih izvajajo države prejemnice glede pomoči na podlagi instrumenta predpristopnih strukturnih politik (ISPA)(2001/503/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 1267/1999 z dne 21. junija 1999 o vzpostavitvi instrumenta predpristopnih strukturnih politik [1], in zlasti člena 13(2) Uredbe;ob upoštevanju naslednjega:(1) Člen 13(1) Uredbe (ES) št. 1267/1999 zahteva, da države prejemnice finančne pomoči iz instrumenta predpristopnih strukturnih politik temu zagotovijo ustrezno obveščanje javnosti, z namenom da:(a) opozorijo splošno javnost na vlogo Skupnosti v zvezi s temi ukrepi;(b) opozorijo potencialne upravičence in strokovne organizacije na možnosti, ki jih prinašajo ti ukrepi.(2) Člen 13(1) Uredbe (ES) št. 1267/1999 določa, da države prejemnice še zlasti zagotovijo postavitev neposredno vidnih panojev, na katerih je ob logotipu Skupnosti predstavljeno, da ukrepe sofinancira Skupnost in da se predstavniki Skupnosti ukvarjajo z najpomembnejšimi javnimi aktivnostmi v zvezi s pomočjo, ki jo je Skupnost odobrila iz sredstev ISPA.(3) Člen 13(1) Uredbe št. 1267/1999 določa, da morajo države prejemnice Komisijo letno obveščati o njihovih aktivnostih v zvezi z ukrepi informiranja in obveščanja javnosti.(4) Člen 13(2) Uredbe (ES) št. 1267/1999 določa, da Komisija sprejme podrobna pravila glede ukrepov informiranja in obveščanja javnosti.(5) O podrobnih pravilih za ukrepe informiranja in obveščanja javnosti se je posvetovala z odborom iz člena 13(2) Uredbe (ES) št. 1267/1999, Upravnim odborom ISPA. Ukrepi, predvideni s tem sklepom, so v skladu z mnenjem tega odbora –SKLENILA:Člen 1Podrobna pravila glede informiranja in obveščanja javnosti o pomoči iz instrumenta predpristopnih strukturnih politik na podlagi Uredbe (ES) št. 1267/1999 so opredeljena v Prilogi.Člen 2Ta sklep začne veljati tretji dan po objavi v Uradnem listu Evropskih skupnosti.V Bruslju, 22. junija 2001Za KomisijoMichel BarnierČlan Komisije[1] UL L 161, 26.6.1999, str. 73.--------------------------------------------------PRILOGAZAHTEVE GLEDE INFORMIRANJA IN OBVEŠČANJA JAVNOSTIPravila podrobne ureditve informiranja in obveščanja javnosti v zvezi s pomočjo na podlagi instrumenta predpristopnih strukturnih politik1. CILJI IN PODROČJE UPORABEUkrepi informiranja in obveščanja javnosti v zvezi s pomočjo ISPA imajo namen:- povečati ozaveščenost javnosti o aktivnostih Evropske skupnosti in njihovo preglednost,- informirati potencialne upravičence in strokovne organizacije o možnostih, ki jih nudi ISPA.Informiranje in obveščanje javnosti zajema vse projekte, za katere zagotavlja finančno pomoč ISPA.Cilj ukrepov informiranja in obveščanja javnosti je informiranje splošne javnosti in tudi potencialnih in končnih upravičencev, vključno z:- regionalnimi, lokalnimi in drugimi javnimi organi oblasti,- gospodarskimi in socialnimi partnerji,- nevladnimi organizacijami,- nosilci in spodbujevalci projektov,- vsemi drugimi, ki so zainteresirani za priložnosti,ki jih nudi ISPA.2. SPLOŠNA NAČELAZa vse ukrepe javnega obveščanja skrbi na kraju samem organ, ki je odgovoren za izvajanje projektov ISPA (v nadaljevanju "odgovorni organ"). Obveščanje javnosti poteka v sodelovanju z oddelki Komisije, katere je treba obvestiti o ukrepih, ki se izvajajo s tem namenom.Odgovorni organ bo upošteval vse primerne upravne ukrepe, da se zagotovi učinkovito izvajanje teh aktivnosti in sodelovanje oddelkov Komisije.Ko je enkrat sprejeta odločitev o pomoči ISPA, je treba ukrepe za informiranje in obveščanje javnosti izvajati pravočasno. Komisija si pridržuje pravico začeti postopek za znižanje, začasno preložitev ali odpoved pomoči ISPA, če država prejemnica ne izpolnjuje svojih obveznosti v skladu s to prilogo. V takem primeru velja postopek, opredeljen v oddelku VIII Priloge III.I Finančnega memoranduma ISPA, sklenjenem s posamezno državo prejemnico.3. SMERNICE GLEDE AKTIVNOSTI INFORMIRANJA IN OBVEŠČANJA JAVNOSTINe glede na podrobna pravila, določena v točki 4, je treba pri izvajanju vseh ukrepov informiranja in obveščanja javnosti upoštevati naslednja načela.3.1 MedijiOdgovorni organ na najprimernejši način obvesti medije o aktivnostih, ki jih sofinancira ISPA. Taka informacija mora na primeren način odražati sodelovanje Evropske skupnosti.Ukrepi informiranja naj v ta namen zajemajo uradni začetek projektov in pomembne faze pri njihovem izvajanju, zlasti kar zadeva informiranje lokalnih medijev (tisk, radio, televizija). Treba je zagotoviti primerno sodelovanje z delegacijami Komisije v državah prejemnicah.3.2 Informativni dogodkiOrganizatorji dogodkov kot so konference, seminarji, sejmi in razstave, ki potekajo v zvezi z izvajanjem projektov, ki jih delno financira ISPA, naj jasno navedejo sodelovanje Evropske skupnosti. Ob takih priložnostih naj bo v konferenčnih dvoranah zastava Evropske skupnosti in na dokumentih emblem Evropske skupnosti. Če je potrebno, pomaga pri pripravi in izvedbi takih dogodkov delegacija Komisije v državi prejemnici.3.3 Informativna gradivaPublikacije (kot so brošure in letaki) o projektih in podobno naj imajo na naslovnici poleg nacionalnega, regionalnega ali lokalnega emblema tudi jasno viden emblem Evropske skupnosti.Če publikacija vsebuje uvod, ga morata podpisati tako odgovorna oseba v državi prejemnici, kakor tudi, za Komisijo, odgovorni član Komisije ali njen uradno imenovani predstavnik, s čemer se zagotovi, da je sodelovanje Evropske skupnosti jasno razvidno. Taka publikacija mora navajati organ, odgovoren za informiranje zainteresiranih strani.Zgoraj navedena načela veljajo tudi za avdiovizualna gradiva in za gradiva na spletni strani.4. OBVEZNOSTI DRŽAV PREJEMNICInformiranje in obveščanje javnosti mora potekati skladno z vrsto ukrepov, ki jih za čas trajanja projekta določi odgovorni organ v sodelovanju s Komisijo. Države prejemnice zagotovijo, da so predstavniki Komisije in njene delegacije vključeni v najpomembnejše javne aktivnosti v zvezi z ISPA.Ko so projekti končani, odgovorni organ izvede naslednje ukrepe, s katerimi se omeni sodelovanje ISPA v teh projektih.(a) Informacije v zvezi s projektomIzvesti je treba aktivnosti za informiranje in obveščanje javnosti na kraju projekta, s čemer se ozavešča splošno javnost o pomoči Evropske skupnosti preko ISPA. Odgovorni organ naj objavi vsebino projekta v najprimernejši obliki in zagotovi dostavo dokumentov lokalnim in regionalnim medijem in jih ima na voljo za zainteresirane stranke. Aktivnosti na kraju samem vključujejo:- velike panoje na lokacijah projektov,- stalne spominske plošče na infrastrukturnih objektih, dostopne splošni javnosti,ki jih je treba postaviti skladno s posebnimi dogovori glede informacij na mestu projekta, opredeljenih v nadaljevanju.(b) Splošne informacije v zvezi z ISPADodatno k aktivnostim pod (a) bo nacionalni koordinator ISPA redno pripravljal splošne informacije o pomoči ISPA v njegovi državi ter poročal o poteku izvajanja projektov in doseženih rezultatih. Ta splošna informacija mora biti pripravljena vsaj enkrat letno in dostavljena Komisiji za njeno letno poročilo. Informacija bo v obliki splošne brošure, strokovnega avdiovizualnega gradiva (npr. videoklip) in novinarskih konferenc na primerni ravni. Informacija naj razvršča projekte po naravi in/ali se osredotoča na zanimive projekte. Razdeljena naj bo nacionalnim in regionalnim televizijskim in radijskim hišam, Komisiji, na zahtevo pa tudi drugim zainteresiranim stranem, ki so opredeljene v točki 1.5. DELOVANJE NADZORNIH ODBOROV- Predstavniki Komisije v nadzornih odborih skupaj z nacionalnim koordinatorjem ISPA zagotovijo skladnost s sprejetimi določili glede javnega obveščanja, zlasti tistimi, ki zadevajo velike panoje in spominske plošče (glej posebne dogovore v nadaljevanju),- informacije o ukrepih javnega obveščanja in primerne dokaze, na primer fotografije, mora odgovorni organ predložiti predsedniku nadzornega odbora. Kopije teh gradiv je treba poslati Komisiji,- predsednik nadzornih odborov bo Komisiji pošiljal vse informacije, primerne za vključitev v njeno letno poročilo,- nadzorni odbori bodo zagotovili dovolj primernih informacij o svojem delu. V ta namen mora vsak nadzorni odbor informirati medije, tako pogosto kot oceni, da je to primerno, o napredku pri projektu/projektih, za katere je pristojen. Predsednik je odgovoren za stike z mediji in predstavnik Komisije mu pri tem pomaga,- skleniti morajo tudi primerne dogovore, v sodelovanju s Komisijo in njenimi delegacijami v državah prejemnicah, kadar so na programu pomembni dogodki, na primer srečanja na visoki ravni ali svečane otvoritve.6. KONČNE DOLOČBEČe se zdi potrebno po razgovoru z nacionalnim koordinatorjem ISPA in odgovornim organom, lahko Komisija uvede posebne dodatne ukrepe.Odgovorni organ lahko v vsakem primeru izvede dodatne ukrepe. Posvetovati se mora s Komisijo in jo obvestiti o svojih pobudah, tako da lahko Komisija ustrezno sodeluje pri njihovi realizaciji.Da bi olajšala izvajanje teh določil, lahko Komisija zagotovi primerno pomoč in izda smernice.Posebni dogovori v zvezi z velikimi panoji in spominskimi ploščamiDa bi zagotovile vidnost projektov ISPA, naj države prejemnice poskrbijo za skladnost z naslednjimi ukrepi informiranja in javnega obveščanja1. VELIKI PANOJINa lokacijah projektov, ki nastajajo s pomočjo ISPA, je treba postaviti velike panoje. Na teh panojih naj bo del prostora rezerviran za obveščanje o sodelovanju Evropske skupnosti.Velikost panojev mora biti primerna obsegu projekta.Del prostora, ki naj bo na panojih rezerviran za Evropsko skupnost, mora ustrezati naslednjim merilom:- nameniti mu je treba najmanj 50 % celotne površine panoja,- na tem mestu naj bo predstavljen standardizirani emblem Evropske skupnosti in besedilo, ki je predstavljeno v priloženem primeru.V primerih, ko odgovorni organ ne postavi panoja, na katerem bi bila oznanjena njihova vloga pri financiranju projekta, se mora pomoč Evropske skupnosti oznaniti na posebnem panoju. V takih primerih veljajo analogno zgornja določila v zvezi z delom panoja, ki je namenjen Evropski skupnosti.Panoje je treba odstraniti najpozneje šest mesecev po zaključku del in jih nadomestiti s spominsko ploščo, skladno z določili v točki 2.2. SPOMINSKE PLOŠČENa mesta, dostopna splošni javnosti, je treba namestiti stalne spominske plošče. Poleg emblema Evropske skupnosti morajo te plošče vsebovati omembo prispevka Evropske skupnosti k projektu.Kot usmeritev za zahtevano vsebino je treba uporabiti naslednje besedilo:"… % tega projekta. je sofinancirala Evropska skupnost Ob zaključku leta.… (navesti letnico) so celotni stroški projekta znašali… (znesek v nacionalni valuti), celotni prispevek Evropske skupnosti pa je znašal… (v nacionalni valuti)."+++++ TIFF +++++--------------------------------------------------